ཀུན་སྐྱིད་ལངས་ནས་རས་ལྭའི་ཕྱུ་པ་རྙིང་ཧྲུལ་དུ་གྱུར་པ་དེ་གོན་ནས་སྐ་རགས་བཅིང་རྩིས་བྱེད་སྐབས་བུ་མོ་ཆུང་བ་ངུ་ཚུལ་མཐོང་བས།སྐ་རགས་ཐང་ལ་འཕངས་ཤིང་དབོ་ལུག་གིས་མར་སྒུར་ནས་ཚེ་དཀར་པང་དུ་བཏབ་སྟེ་ཤུགས་ཆུང་ངུའི་ངང་སྤྲུག་སྤྲུག་གཏོང་ཞོར།ངག་འཇམ་པོསལོ་ལོ་མ་ངུ་གཉིད་ལ་སྡོད།།གཉིད་ལ་སྡོད་དང་རྟ་ཞིག་སྟེར།།རྟ་ཞིའུཆུངསྒ་ཞིའུ་བསྟོད་ལ་སྟེར།།ས་ཡི་མེ་ཏོག་འབལ་ལ་སྟེར།།ནམ་མཁའི་སྐར་མ་འཛིན་ལ་སྟེརཞེས་དབྱངས་ལ་བཀུགས་ནས་གྱེར་སོང་སྟེ།དབྱངས་ལ་འགུགས་ཚུལ་ཧ་ཅང་སྙན་པས།བྱིས་པ་ཆེ་བ་གཉིས་ཀར་གློ་རྡེག་ལ་ལྷ་སྒྲུང་གི་འཇིག་རྟེན་ཞིག་ཏུ་དྲངས་འདྲའི་སྣང་བ་བྱིན།མོའི་གཉིད་འགུགས་ཀྱི་གླུ་དང་བསྡོངས་ནས་བུ་མོ་ཚེ་དཀར་གྱི་ངུ་སྐད་རིམ་བཞིན་རིམ་བཞིན་ཆད་སོང་ལ།ངུ་སྐད་ཆད་པ་དང་བསྟུན་ནས་མིག་ཟུང་བཙུམས་པ་དང་།མིག་ཟུང་བཙུམས་རྗེས་གཞི་ནས་སྔུར་བ་ཟ་ཟི་རེ་འཐེན་ཞོར་སླར་ཡང་གཉིད་ཀྱི་ཞིང་ཁམས་འགྲིམས་པར་གྱུར།